Aleksandr Menkov

Aleksandr Menkov (russisk: Александр Александрович Меньков; født 7. desember 1990 i Minusinsk) er en russisk lengdehopper. Han fikk EM-gull både i junior- og U23-klassen, og fikk bronse ved VM innendørs i 2012.

 Karriere 
Menkov markerte seg internasjonalt i 2009, da han deltok i tre store mesterskap. I juni deltok han i Lag-EM i friidrett i Leiria i Portugal, der han kom på sjetteplass i lengde. Han hoppet her 7,78 meter, som var ny personlig rekord. Spanske Eusebio Cáceres vant denne øvelsen.European Athletics – 1st SPAR European Team Championships, besøkt 12. mai 2012. I juli deltok han ved junior-EM i Novi Sad i Serbia, der han vant gull, med lengden 7,98 meter, 14 cm foran Łukasz Masłowski som fikk sølv.European Athletics – 20th European Athletics Junior Championships, besøkt 12. mai 2012. Bare fire uker senere var han også med på VM i friidrett 2009 i Berlin, der han hoppet 7,72, som ikke holdt til en plass i finalen. Han endte på 32.-plass totalt.IAAF – 12th IAAF World Championships in Athletics – Long Jump – Qualification   , besøkt 12. mai 2012.

I 2011 vant han gull ved Lag-EM i friidrett i Stockholm (Super League) i juni, med ny mesterskapsrekord på 8,20 meter, én cm foran svenske Michel Tornéus.European Athletics - 3rd SPAR European Team Championships, besøkt 12. mai 2012. Han ble U23-europamester i lengde i juni, da han vant U23-EM i friidrett 2011 i Ostrava.European Athletics - European Athletics U23 Championships , besøkt 12. mai 2012. I september deltok han ved VM i friidrett i Daegu i Sør-Korea, der han kvalifiserte seg til finalen med 8,07 meter i kvalifiseringen, og endte på sjetteplass med 8,19 meter i finalen.IAAF - Daegu 2011 - Long Jump   , besøkt 12. mai 2012. I Diamond League fikk han én andreplass (Zürich), noe som holdt til tredjeplass sammenlagt i lengde i Diamond League 2011. 

Ved VM i friidrett innendørs 2012 fikk han bronse i lengde, med 8,22 meter, kun én cm bak Henry Frayne som fikk sølv.

 Referanser 

 Eksterne lenker 


Kategori:Russiske lengdehoppere
Kategori:Verdensmestere i friidrett for Russland
Kategori:Europamestere i friidrett
Kategori:Deltakere for Russland under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Russland under VM i friidrett 2013
Kategori:Deltakere for Russland under VM i friidrett 2015
Kategori:Deltakere for Russland under EM i friidrett innendørs 2013